open-index/open-wikipedia-markdown huggingface dataset:
כף הדסון

**כף הדסון** (באנגלית: **Cape Hudson**) הוא לשון יבשה, המהווה את הקצה הצפוני של חצי האי מוסון, בחוף ג'ורג' החמישי, בארץ ג'ורג' החמישי שבאנטארקטיקה.

## היסטוריה
### גילוי ומיפוי לשון היבשה

אזור זה נצפה לראשונה ב-19 בינואר 1840, על ידי הצוות של לוטננט ויליאם ל. הדסון (William L. Hudson) אשר שירת על אוניית צי ארצות הברית פיקוק (USS Peacock), במהלך משלחת החקר של ארצות הברית (United States Exploring Expedition ) בפיקודו של צ'ארלס וילקס, בין השנים 1838–1842.

חצי האי מוסון (וכן כף הדסון) צולמו מהאוויר ומופו לראשונה על ידי פיליפ לו ממשלחת החקר האנטארקטית הלאומית של אוסטרליה בפברואר 1959.

### מקור השם

וילקס קרא לכף על שמו של הדסון.

במהלך המיפוי שבוצע על ידי פיליפ לו, וכן מחקר שערך ב. למברט (B.P. Lambert) בהתבסס על תצלומי האוויר של צי ארצות הברית, ועל תצלומי אוויר שצולמו על ידי משלחת החקר האנטארקטית הלאומית של אוסטרלי בשנת 1959 הגיעו השניים למסקנה כי לשון יבשה זו היא לשון היבשה אליה התכוון וילקס, ובהתאם קראו לה בשם זה במפותיהם.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=b-FwBY8bia0C&pg=PA266&lpg=PA266&dq=%22Cape+Hudson%22+Antarctica&source=bl&ots=laOJUmCsUD&sig=ACfU3U2gFPAeFet9gYcXNNadMniuOSModQ&hl=en&sa=X&ved=2ahUKEwj_yIPCwazoAhWJHxQKHQ9yBqIQ6AEwBHoECAoQAQ#v=onepage&q=%22Cape%20Hudson%22%20Antarctica&f=false Sailing Directions for Antarctica: Includes Islands South of Latitude 60°]**, P 268

• Frezzotti, M., Cimbelli, A., & Ferrigno, J. (1998), **[https://www.cambridge.org/core/journals/annals-of-glaciology/article/icefront-change-and-iceberg-behaviour-along-oates-and-george-v-coasts-antarctica-191296/E9CA54157BB1094179B4108E57AE0D5B Ice-front change and iceberg behaviour along Oates and George V Coasts, Antarctica, 1912-96]**, Annals of Glaciology, 27, 643-650. doi:10.3189/1998AoG27-1-643-650

• Schodlok, M. P., D. Menemenlis, and E. J. Rignot (2016), **[https://agupubs.onlinelibrary.wiley.com/doi/pdf/10.1002/2015JC011117 Ice shelf basal melt rates around Antarctica from simulations and observations]**, J. Geophys. Res. Oceans, 121, 1085– 1109, doi:10.1002/2015JC011117.

## קישורים חיצוניים
* כף הדסון באתר הסקר הגאולוגי של ארצות הברית
* כף הדסון באתר הגאזט האנטארקטי של ממשלת אוסטרליה
* כף הדסון באתר הגאזט האנטארקטי המשווה SCAR של ממשלת אוסטרליה

## הערות שוליים

הדסון
הדסון
קנטאו

**קנטאו** (בקזחית וברוסית: **Кентау**) היא עיר במחוז טורקיסטן שבדרום קזחסטן. העיר נמצאת ליד , והיא נמצאת כ-30 ק"מ צפון-מזרחית לבירת המחוז טורקיסטן וכ-880 ק"מ דרום-מערבית לבירת המדינה אסטנה. על פי אומדן רשמי מתאריך 1 בינואר 2023, התגוררו בעיר 99,417 בני אדם.

## אקלים
הטמפרטורה הממוצעת היא 15 מעלות צלזיוס. החודש הכי חם הוא יולי (32 מעלות צלזיוס). החודש הכי קר הוא ינואר ( מעלות צלזיוס). כמות המשקעים הממוצעת היא 506 מילימטרים בשנה. חודש מרץ הוא החודש שיש בו הכי הרבה גשם (99 מ"מ גשם), וחודש ספטמבר הוא החודש שיש בו הכי פחות גשם (4 מ"מ גשם).

## קישורים חיצוניים

* 
* 

## הערות שוליים

קטגוריה:קזחסטן: ערים
קטגוריה:יישובים שהוקמו ב-1955
Cuz I Love You

**Cuz I Love You** (בעברית: **כי אני אוהבת אותך**) הוא אלבום האולפן השלישי של הזמרת-יוצרת האמריקאית ליזו. האלבום יצא לאור ב-19 באפריל 2019 על ידי חברות התקליטים אטלנטיק ונייס לייף.

האלבום הגיע למקום הרביעי במצעד הבילבורד 200.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2019, וסיכום האלבומים של העשור השני. כתב העת *[[בילבורד]]* דירג את האלבום במקום ה-65 ברשימתם "100 האלבומים הטובים ביותר של העשור השני". בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-69.

## רקע והפקה
האלבום הופק על ידי ליזו, זאיר קואלו, מייק סאבאת', טוביאס וינקורן, דן פרבר, נאט מרקורו, אלון פלדר וריקי ריד. איגוד תעשיית ההקלטות האמריקאי העניק לאלבום את תואר הפלטינה על מכירות של למעלה ממיליון עותקים במדינה.

בסמוך לצאתו עלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ליזו
קטגוריה:אלבומים באנגלית
קטגוריה:זוכי פרס גראמי לאלבום האורבני העכשווי הטוב ביותר
קטגוריה:אלבומי חברת אטלנטיק רקורדס
שרדרה

**שרדרה** (בקזחית: **Шардара**) היא עיירה במחוז טורקיסטן שבדרום קזחסטן. על פי אומדן רשמי מתאריך 1 בינואר 2023, התגוררו בעיר 32,101 בני אדם.

## גאוגרפיה
העיירה נמצאת כ-230 ק"מ דרומית לבירת המחוז, טורקיסטן וכ-1,130 ק"מ דרום-מערבית לבירת קזחסטן, אסטנה.

לאחר סיום פרוטוקול הערכת הקיימות של הידרו-אנרגיה בנובמבר 2010, ההערכה הראשונה בוצעה בקזחסטן. זו הייתה הערכה של פרויקט הרב-תכליתי של שרדרה. הפרויקט ממוקם בדרום קזחסטן, סמוך לגבול עם אוזבקיסטן. הפרויקט הוא אחד ממאגרי מים רבים, מאורות, מטחים ומתקני מים על נהר סירדריה, שנמצא כ -2,200 ק"מ. מטרתו השקיה והסדרת שיטפונות, כאשר ייצור החשמל הוא יתרון נוסף. הוא נבנה בין השנים 1964–1967 וקיבולתו של 100 מגה וואט. JSC Shardarinskaya GES, שהוקמה בשנת 1998, היא הבעלים והמנהל של המפעל. החברה נמצאת בבעלות של 100 אחוזים על ידי חברת Samruk Energy, חברת בת בתחום הקרנות של קרן הרווחה הלאומית Samruk Kazyna.

## אקלים
הטמפרטורה הממוצעת היא 16 מעלות צלזיוס. החודש החם ביותר הוא יולי (34 מעלות צלזיוס). החודש הקר ביותר הוא ינואר ( מעלות צלזיוס). כמות המשקעים הממוצעת היא 336 מילימטרים בשנה. חודש מרץ הוא החודש שיש בו הכי הרבה גשם (86 מ"מ גשם), וחודש יולי הוא החודש שיש בו הכי פחות גשם (1 מ"מ גשם).

## תנועה ותחבורה
העיירה נמצאת ליד הכבישים R-25 ו-R-28.

## קישורים חיצוניים

## הערות שוליים

קטגוריה:קזחסטן: ערים
הולכת יחפה (מיני-אלבום)

"**הולכת יחפה**" הוא המיני-אלבום הראשון של הזמר הישראלי איתי לוי. האלבום יצא לאור ב-22 במרץ 2020, על ידי חברת התקליטים ליאם הפקות.

## רשימת רצועות

## קישורים חיצוניים

## הערות שוליים

קטגוריה:מיני-אלבומים מ-2020
קטגוריה:אלבומי איתי לוי
קטגוריה:מיני-אלבומים בעברית
קטגוריה:אלבומים שהופקו על ידי אסף צרויה
קטגוריה:אלבומים שהופקו על ידי דולי ופן
קטגוריה:אלבומים שהופקו על ידי מתן דרור
קטגוריה:אלבומים שהופקו על ידי תמיר צור
קטגוריה:מיני-אלבומי חברת ליאם הפקות
יחסי דנמרק–מונקו

**יחסי דנמרק–מונקו** הם יחסי החוץ בין ממלכת דנמרק לבין נסיכות מונקו.

## סקירה כללית
שתי המדינות כוננו יחסים דיפלומטיים בשנת 1930, ובשנת 2005 נחגגו 75 שנה לקיום היחסים הדיפלומטיים. שתי המדינות הן חברות מועצת אירופה והאו"ם, ובנוסף הן חלק מאזור שנגן.

## נציגויות דיפלומטיות
* דנמרק מחזיקה במונקו קונסוליה כללית במונטה קרלו.
* מונקו מחזיקה בדנמרק קונסוליה כללית בקופנהגן.

## הערות שוליים

קטגוריה:ערכים ללא קטגוריות פיזיות - יחסי חוץ
חצי האי מוסון

**חצי האי מוסון** (באנגלית: **Mawson Peninsula**) הוא חצי אי צר וגבוה, בחוף ג'ורג' החמישי, בארץ ג'ורג' החמישי שבאנטארקטיקה.

חצי האי מצוי בצידו המערבי של מדף הקרח סלאבה.

חצי האי מגובה לגובה של 455 מטרים מעל פני הים.

אורכו של חצי האי 56 קילומטרים, והוא בולט לכיוון צפון-מערב. הקצה הצפוני של חצי האי הוא כף הדסון.

## היסטוריה
### גילוי ומיפוי חצי האי

חצי האי צולם מהאוויר על ידי צי ארצות הברית במסגרת מבצע קפיצה לגובה, בעונת המחקר (הקיץ האוסטרלי) 1946–1947.

חצי האי צולם מהאוויר ומופה לראשונה על ידי פיליפ לו ממשלחת החקר האנטארקטית הלאומית של אוסטרליה בפברואר 1959.

### מקור השם

שמו של חצי האי ניתן לו על ידי ועדת השמות האנטארקטית של אוסטרליה.

חצי האי נקרא על שמו של סר דאגלס מוסון.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=b-FwBY8bia0C&pg=PA265-IA4&lpg=PA265-IA4&dq=%22Mawson+Peninsula%22&source=bl&ots=laOJUmBuPy&sig=ACfU3U2qdsIaAQBFKJ7yQJOrJLiVEGpv4w&hl=en&sa=X&ved=2ahUKEwi7iZiqvqzoAhWHTRUIHahwB3cQ6AEwEnoECAoQAQ#v=onepage&q=%22Mawson%20Peninsula%22&f=false Sailing Directions for Antarctica: Includes Islands South of Latitude 60°]**, P 267

## קישורים חיצוניים
* חצי האי מוסון באתר הסקר הגאולוגי של ארצות הברית
* חצי האי מוסון באתר הגאזט האנטארקטי של ממשלת אוסטרליה
* חצי האי מוסון באתר הגאזט האנטארקטי המשווה SCAR של ממשלת אוסטרליה
* מפת אזור חצי האי מוסון
* חצי האי מוסון באתר marineregions
* חצי האי מוסון באתר peakbagger

## הערות שוליים

מוסון
מוסון
מוסון
ועדת הבנקאות, השיכון והעניינים האורבניים של הסנאט של ארצות הברית

**ועדת הבנקאות, השיכון והעניינים האורבניים** (באנגלית: **United States Senate Committee on Banking, Housing, and Urban Affairs**) היא ועדה קבועה בסנאט של ארצות הברית, אשר בתחום סמכותה המדיניות המוניטרית של ארצות הברית ועניינים רבים הקשורים במערכת הבנקים של ארצות הברית. הוועדה מפקחת, בין היתר, על מחלקת השיכון והפיתוח העירוני של ארצות הברית. בקונגרס ה-119 של ארצות הברית עומד בראשה הסנאטור טים סקוט ממדינת קרוליינה הדרומית.

## היסטוריה ותחומי שיפוט
ועדת הבנקאות, השיכון והעניינים האורבניים של הסנאט של ארצות הברית היא אחת מעשרים הוועדות הקבועות והמיוחדות אשר בתחום אשר עוסקות בתחומים מיוחדים בעלי עניין חקיקתי. למרות שלסנאט האמריקאי היסטוריה ארוכת שנים של ניסוח והעברה של חקיקות המתמקדת בבנקים בארצות הברית, ועדת הבנקאות של הסנאט לא נוסדה באורח רשמי עד שנת 1913, אז מונה הסנאטור רוברט לאת'האם אוון מאוקלהומה, נותן החסות ל"חוק ציון הדרך הפדרלי", ליושב הראש הראשון של הוועדה. מאז עברה הוועדה טרנספורמציות וארגון מחדש. שמה הנוכחי של הוועדה ניתן לה במטרה להטעים את המגוון הסוגיות הנתונות בתחום סמכותה. תחומי השיפוט שלה הם: 

## קישורים חיצוניים
* 

## הערות שוליים

בנקאות
קטגוריה:בנקאות בארצות הברית
פלא אוזן

**פלא אוזן** (פרפרזה על הביטוי "מפה לאוזן") הוא הרכב היפ הופ. חברי ההרכב הם אברי ג'י, בריל, פלואו נבו, רויסון ודיג'יי סמיילז.

## ביוגרפיה
ההרכב החל את דרכו בשנת 2016, כאשר הוציא את אלבום הבכורה שלו, "מריצים ת'דיבור". האלבום הופק על ידי חברי ההרכב, אברי צפנת (אברי ג'י) ונבו שיראזי (פלואו נבו).

ב-2018 הוציאו את המיני-אלבום הראשון שלהם, "שפת המדרכה". באותה שנה הוציאו את אלבומם השני, "בגובה העיניים". על האלבום עבדו חברי הלהקה במשך שנתיים.

ב-2019 הוציאו את השיר "הדרך ארוכה" בשיתוף הראפר טדי נגוסה והזמר אביב עזרא. בהמשך השנה הוציאו את השיר "המנגינה" בשיתוף פישי הגדול.

ב-2024 התארחו באלבומו של המפיק עידו מימון "פסטיבל מסמפלי סימפולים 2" בשיר "ימים נוראים".

רוב שירי הלהקה מהווים שירי מחאה.

## דיסקוגרפיה
* **מריצים ת'דיבור** (אלבום, 2016)
* **שפת המדרכה** (מיני-אלבום, 2018)
* **בגובה העיניים** (אלבום, 2018)

## קישורים חיצוניים

## הערות שוליים

קטגוריה:להקות היפ הופ ישראליות
Lizzobangers

**Lizzobangers** (בעברית: **ליזובאנגרס**) הוא האלבום הבכורה של הזמרת-יוצרת האמריקאית ליזו. האלבום יצא לאור ב-15 באוקטובר 2013 על ידי חברת התקליטים Totally Gross National Product.

## רשימת רצועות

## קישורים חיצוניים

## הערות שוליים

קטגוריה:אלבומי ליזו
קטגוריה:אלבומים באנגלית
יחסי דנמרק–מלטה

ממוזער|שגרירות מלטה בקופנהגן
**יחסי דנמרק–מלטה** הם יחסי החוץ בין ממלכת דנמרק לבין מלטה.

## סקירה כללית
שתי המדינות כוננו יחסים דיפלומטיים ב-26 במרץ 1969. שתי המדינות הן חברות האיחוד האירופי, מועצת אירופה והאו"ם, ובנוסף הן חלק מאזור שנגן. כמו כן קיים סחר מועט בהיקפו בין שתי המדינות.

## נציגויות דיפלומטיות
* דנמרק מחזיקה במלטה קונסוליה כללית בולטה.
* מלטה מחזיקה בדנמרק 2 קונסוליות באורהוס ואודנסה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נקודת קאווארוס

**נקודת קאווארוס** (באנגלית: **Cavarus Point**; בבולגרית: **нос Кавар**) היא לשון יבשה, המכוסה ברובה קרח, בחוף אוסקר השני, בחוף המזרחי של חצי האי צ'רצ'יל, בארץ גרהאם, שבאנטארקטיקה.

הנקודה מהווה את הצד הדרומי של הכניסה למפרץ זימן, והצד הצפוני של הכניסה אל מפרץ ברנטופרה.

הנקודה ממוקמת 16.36 ק"מ מצפון לכף אלכסנדר; 12.8 ק"מ מדרום לנקודת סלאב; ו-36.48 ק"מ ממערב- דרום-מערב לראש וייר שבחצי האי ג'ייסון.

## היסטוריה
### מיפוי הנקודה

הנקודה מופתה בסקר בריטי בשנת 1974.

### מקור השם

הנקודה נקראת על שמו של המלך קאווארוס, שהיה שליט קלטי בתראקיה במאה השלישית לפני הספירה.

## לקריאה נוספת

* הגאזט הבולגרי האנטארקטי 

## קישורים חיצוניים

* נקודת קאווארוס באתר הגאזט האנטארקטי של ממשלת אוסטרליה
* נקודת קאווארוס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נקודת קאווארוס, ומיקום אתרים סמוכים לנקודה באתר copernix

## הערות שוליים

קטגוריה:בולגריה באנטארקטיקה
קאווארוס
קאווארוס
אנושקה שארמה

**אנושקה שארמה** (באנגלית: **Anushka Sharma**; 1 במאי 1988) היא שחקנית ומפיקת קולנוע הודית, זוכת פרס פילמפייר (האוסקר ההודי).

## ביוגרפיה
שארמה נולדה באיודהיה  וגדלה בבנגלורו. היא ביצעה את עבודת הדוגמנות הראשונה שלה עבור מעצב האופנה וונדל רודריקס  בשנת 2007, ובהמשך עברה למומבאי להמשיך בקריירה במשרה מלאה כדוגמנית.

## קריירה
היא עשתה את הופעת הבכורה שלה מול שאה-רוח' חאן בסרט הרומנטי המצליח ביותר ראב ננה די ג'ודי (2008)  ועלתה לגדולה עם תפקידים בכיכובם בסרטים הרומנטיים של חברת יאש ראג  - להקה באאג'ה בערעת (2010)  וג'אב טאק חי ג'אן (2012) .

בשנת 2014 שיחקה בסרט PK הסרט הפך לאחד הסרטים הרווחים ביותר בכל הזמנים בהודו.

בשנת 2015 שיחקה בסרט NH10  שאותו גם הפיקה.

בשנת 2020 שימשה כמפיקה בסדרת הטלוויזיה מסוגת מותחן-פשע "Paatal Lok" אשר עלה לשידור בפריים וידאו במאי 2020, והפיקה סרט מקורי של נטפליקס "כפר רפאים".

היא שחקנית פופולרית ומהמשתכרות הגבוהות ביותר בבוליווד. היא זכתה מספר פרסים, כולל פרס קולנוע. שארמה דורגה במיקומים גבוהים בדירוגי האמנים פורבס הודו, פורבס סלבריטי 100 של פורבס אסיה.

## חיים אישיים
הקשר הרומנטי של אנושקה שארמה, עם שחקן הקריקט המפורסם ויראט קוהלי שהחל ב-2013, זיכה את הצמד בכינוי "וירושקה". במהלך ראיון עם גרהם בנזינגר, קוהלי חשף שהוא נתקל בשארמה בפעם הראשונה, כאשר שניהם היו מעורבים בצילומי קידום מכירות עבור שמפו קליר. ב-11 בדצמבר 2017, בני הזוג ערכו טקס נישואין אינטימי בפירנצה, איטליה, והפכו לאחד הזוגות המפורסמים המדוברים ביותר במדינה. ב-11 בינואר 2021, נולדה בתם של הזוג ואמיקה שפירוש שמה בסנקריסט "אלה קטנה".
[ממוזער|247x247 פיקסלים|אנושקה שארמה עם בעלה [ויראט קוהלי בקבלת הפנים שלהם במומבאי]]

## קישורים חיצוניים

קטגוריה:צמחוניות
קטגוריה:צמחונים הודים
קטגוריה:שחקניות קולנוע וטלוויזיה הודיות
קטגוריה:שחקני קולנוע וטלוויזיה הודים
קטגוריה:נשים זוכות פרסים
קטגוריה:דוגמניות הודיות
קטגוריה:דוגמנים הודים
קטגוריה:מפיקות קולנוע
קטגוריה:מפיקי קולנוע הודים
קטגוריה:זוכי פרס פילמפייר
קטגוריה:פורבס 30Under30
קטגוריה:ילידות 1988
קטגוריה:הודים שנולדו ב-1988
וולגטיטאן

**וולגטיטאן** (שם מדעי: *Volgatitan*) הוא סוג של דינוזאור זאורופוד גדול בן קבוצת הטיטאנוזאורים אשר התקיים במשך הקרטיקון התחתון של מזרח אירופה והוא נחשב לטיטאנוזאור הקדום ביותר שחי בחצי הכדור הצפוני, כאשר מרבית המינים הקרובים לו חיו באמריקה הדרומית באותו הזמן. הוא התגלה במחוז אוליאנובסק שברוסיה משרידים של 7 חוליות צוואר בודדות שהשתייכו לפרט בודד.

סוג זה כלל מין יחיד - *Volgatitan simbirskiensis*, שתואר בשנת 2018 בידי החוקרים הרוסים אלכסנדר אבריאנוב וולדימיר אפימוב. משמעות שמו היא: "הטיטאן של נהר הוולגה", לידו נמצאו המאובנים. שם המין נקרא על שם העיר הרוסית אוליאנובסק, שבעבר נקראה סימבירסק.

דינוזאור זה נחשב למאובן אמצעי בין קבוצת הטיטאנוזאורים "Lognkosauria", שכללה את המינים הגדולים כמו הארגנטינוזאורוס והפטגוזאורוס לבין קבוצת הסלטזאוריים, הקטנים יותר שהיו משוריינים לאורך גופם. הוא קרוב בעיקר לרפטוזאורוס ולמיני משפחת הנמגטוזאוריים שהזכירו מעט את הדיפלודוקיים במבנה צווארם.

גודלו של היצור ניתן למדידה באמצעות השוואת החוליות לחוליות של דינוזאורים קרובים כמו הפטגוטיטאן והדרדנוטוס, מהם משוער שמשקלו של היצור הגיע ל-17.3 טון בממוצע. 

## קישורים חיצוניים

## הערות שוליים

קטגוריה:ליתוסטרוטיה
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-2018
Kim Wilde

**Kim Wilde** (בעברית: **קים ויילד**) הוא אלבום הבכורה של הזמרת-יוצרת הבריטית קים ויילד. האלבום יצא לאור ב-29 ביוני 1981, על ידי חברת התקליטים RAK רקורדס. מתוך האלבום יצאו שלושה סינגלים: "Kids in America", "Chequered Love", ו-"Water on Glass".

עם יציאתו נכנס האלבום אל המקום הראשון במצעד האלבומים של שוודיה, והראשון במצעד האלבומים של גרמניה.

## רקע וקידום
האלבום מכיל בתוכו עשר רצועות אשר נכתבו על ידי מארטי וריקי ויילד פרט לאחת שנכתבה על ידי מישהו אחר. הסינגל הראשון מתוך האלבום "Kids in America", יצא לאור כבר בפברואר 1981, כדי לעזור בקידום האלבום. השיר זכה להצלחה בינלאומית, תוך שהגיע אל המקום השני במצעד הסינגלים הבריטי. השיר שהה במצעד במשך שלושה עשר שבועות ודורג כשיר השלישי המצליח ביותר בגרמניה בשנת 1981.

בהמשך, הוציאה את השיר "Chequered Love", כסינגל השני מתוך האלבום. השיר שיחזר את הצלחת קודמו, תוך שכבש את פסגת המצעד של אירופה הוט 100. במצעד הסינגלים הבריטי הגיע בשיאו למקום הרביעי ובמצעד סוף השנה של גרמניה דורג במקום ה-24. ב-17 ביולי 1981, הוציאה ויילד את הסינגל השלישי והאחרון מתוך האלבום "Water on Glass", אשר הצליח לשחזר את הצלחת קודמיו, בכך שהגיע אל המקום האחת עשרה במצעד הסינגלים הבריטי.

## ביקורות והוצאה מחודשת
מבקרי המוזיקה הפנו כלפי האלבום ביקורות חיוביות ומעורבות כאחד. . ב-Allmusic הפנו כלפי האלבום ביקורת חיוביות, תוך שהעניקו לו ציון של ארבעה כוכבי זהב מתוך חמישה בסך הכול, מה שהופך אותו לאחד מאלבומיה המוערכים ביותר של ויילד.

בשנת 2009, יצא האלבום מחדש תוך שצורפו לו שלוש רצועות נוספות.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי קים ויילד
קטגוריה:אלבומי בכורה מ-1981
יחסי הונגריה–יפן

**יחסי הונגריה–יפן** הם יחסי החוץ בין הונגריה לבין יפן.

## היסטוריה
היחסים בין המדינות כוננו לראשונה בשנת 1869, כאשר הונגריה הייתה חלק מהאימפריה האוסטרו-הונגרית, ובשנת 1871 נפתחה שגרירות קיסרית בטוקיו. באוגוסט 1914 הצטרפה יפן למלחמת העולם הראשונה לצד מדינות ההסכמה והכריזה מלחמה על מעצמות המרכז, ובעקבות כך נותקו היחסים בין המדינות. בשנת 1921 חודשו היחסים, ובשנת 1940 הצטרפה הונגריה למדינות הציר, אשר הייתה בעיקרה ברית בין האימפריה היפנית וגרמניה הנאצית.

לאחר מלחמת העולם השנייה, שתי המדינות נותקו היחסים בין המדינות, והן כוננו מחדש את היחסים הדיפלומטיים רק באוגוסט 1959.

## ביקורים רמי דרג

* אפריל 2000 - נשיא הונגריה ארפאד גנץ ביפן
* יולי 2002 - אקיהיטו, קיסר יפן בהונגריה
* דצמבר 2009 - נשיא הונגריה לאסלו שויום ביפן.

## נציגויות דיפלומטיות
הונגריה מחזיקה ביפן שגרירות בטוקיו ו-2 קונסוליות כבוד בהאמאמאצו ואוסקה. מאידך, יפן מחזיקה בהונגריה שגרירות בבודפשט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טילוצפל

**טילוצפל** (שם מדעי: *Tylocephale*; משמשעות השם מיוונית: "κεφαλη" - ראש, "τυλη" - עבה או מנופח. כלומר: "ראש עבה/מנופח") הוא סוג של דינוזאור צמחוני ממשפחת פכיצפלוזאוריים שחי בקמפן, בסוף הקרטיקון לפני 70–80 מיליון שנה בערבות מונגוליה (מחוז אומנוגובי). הסוג הוגדר ב-1974 בידי החוקרת הפולניה טרזה מריאנסקה  וכלל מין יחיד - *Tylocephale gilmorei*.

הטילוצפל היה דינוזאור קטן באורך של 1.4 מטר שהיה צמחוני בהתבסס על מבנה שיניו. היו לו רגליים דקות וארוכות שעזרו לו לברוח במהירות מאויבים. לדינוזאור זה הייתה "כיפה" גדולה מעל הגולגולת שהייתה הגבוהה ביותר מבני משפחת הפכיצפלוזאוריים. עם זאת היא הייתה חסרה יחסית "דוקרנים" כמו של סוגים אחרים כמו הדרקורקס, כך שהיה פגיע יותר לטורפים.

קרוביו העיקריים של הפרנוצפל וההומלוצפל שחיו באותה תקופה ואזור והיו בעלי גולגולת מוגבהת דומה מאוד. חלק מהחוקרים משייכים את המין לסוגים אלה.

## קישורים חיצוניים

קטגוריה:פכיצפלוזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי הלצ'קה אוסמולסקה
קטגוריה:טקסונים שתוארו בידי טרזה מריאנסקה
קטגוריה:מאובני טקסונים שתוארו ב-1974
Heart Strings

**Heart Strings** (בעברית: **מיתרי הלב**) הוא אלבום האולפן השלושה עשר של הזמרת-יוצרת הוולשית בוני טיילר. האלבום יצא לאור ב-18 במרץ 2003, על ידי חברת התקליטים CMC אינטרנשיונל. מתוך האלבום יצאו שלושה סינגלים.

עם יציאתו נכנס האלבום אל המקום ה-29 במצעד האלבומים של נורווגיה.

## רקע וביקורות
האלבום הופק על ידי דייוויד אספדן ומאט פריור. את הסינגל הראשון מתוך האלבום "", הוציאה טיילר כבר בשנת 2002, על מנת לעזור בקידום האלבום עצמו. השיר בוצע במקור על ידי פיל קולינס. בהמשך, יצא השיר "Amazed", כסינגל שיווקי באותה השנה בה יצא הסינגל הראשון. לבסוף, הוחלט להוציא את השיר גם כסינגל השני מתוך האלבום.

בשנת 2003, הוחלט להוציא את השיר "Learning to Fly", שבוצע במקור על ידי טום פטי, כסינגל השלישי והאחרון מתוך האלבום. האלבום עצמו בניגוד ל-All in One Voice, זכה לביקורות חיוביות ממבקרי המוזיקה, תוך שהצליח להיכנס למצעדי אלבומים שונים, כמו מצעד האלבומים של נורווגיה, ספרד, שוודיה וכדומה.

## סיבוב הופעות
על מנת לקדם את האלבום ואת הסינגלים שיצאו מתוכו, יצאה טיילר ב-10 באפריל 2003, לסיבוב ההופעות הרביעי שלה "Heart Strings Tour". במהלך סיבוב ההופעות, ביצעה טיילר את מיטב להיטיה ושירי האלבום, כדוגמת "It's a Heartache", "Total Eclipse of the Heart" ו-"Holding Out for a Hero".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בוני טיילר
קטגוריה:אלבומי גרסאות כיסוי
קטגוריה:אלבומים באנגלית
יחסי סין–רומניה

**יחסי סין–רומניה** הם יחסי החוץ בין רומניה לבין הרפובליקה העממית של סין.

## היסטוריה
היחסים בין ממלכת רומניה לבין הרפובליקה הסינית כוננו ב-5 ביולי 1939.

בעקבות עליית הקומוניסטים לשלטון בשנת 1947, הרפובליקה הסוציאליסטית רומניה הכירה ברפובליקה העממית של סין ב-5 באוקטובר 1949, כסמכות החוקית בסין, ושתי המדינות החליפו שגרירים בפעם הראשונה במרץ 1950.

סין מחזיקה ברומניה שגרירות בבוקרשט וקונסוליה כללית בקונסטנצה. מאידך, רומניה מחזיקה בסין שגרירות בבייג'ינג ו-2 קונסוליות כלליות בהונג קונג ושאנגחאי. טאיוואן, לעומת זאת, לא מקיימת יחסים דיפלומטיים רשמיים עם רומניה, אף על פי שרומניה מיוצגת שם על ידי הונגריה באמצעות משרד הסחר ההונגרי בטייפה, ואילו טאיוואן מיוצגת על ידי המשרד הכלכלי והתרבותי בבודפשט.

ב-2015, רומניה חתמה על הסכם עם קבוצת האנרגיה הגרעינית הכללית בסין לקבלת סיוע בבניית תחנות כוח גרעיניות אזרחיות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פלטלאוריניכוס

**פלטלאוריניכוס** (שם מדעי: *Plataleorhynchus*; פירוש השם: "חוטם כפן") הוא סוג של פטרוזאור ממשפחת הקטנוצ'סמטיים שחי באירופה במשך סוף היורה או בתחילת הקרטיקון. המאובנים של הפטרוזאור התגלו בשטחי חצי האי "Isle of Purbeck" שבדורסט, אנגליה. הם תוארו ב-1995 בידי החוקרים סטפורד האוס ואנדרו מילנר. הסוג כלל מין אחד - *Plataleorhynchus streptophorodon*, שמשמעותו: "שן צווארון", עקב המבנה של השן.
## מאפיינים
הפטרוזאור הקדום היה קטן יחסית, עם גולגולת באורך 40 ס"מ. מבנה הלסת היה מוארך ושטוח עם דמיון למקור של כפן או למרית. מבין הלסתות בלטו 22 שיניים מעוקלות מעט החוצה מהפה ועוד 40 שיניים קטנות וקצרות יותר נמצאו באחורי הלסת. הלסת העליונה הייתה חסרת שיניים כלל. מבנה מוזר זה עזר לפטרוזאור לסנן מזון בדומה למקור הכפן. הצורה הרדודה מנעה ממזון כמו רכיכות או דגים לברוח מהמקור. חוקרים אחרים הסוברים שמבנים דמויי-שיניים נמצאו על החיך מרמזים על תזונה דומה יותר לזו של לווייתני מזיפות שמסננים את מזונם ומסייעים בשטיפת המים או הבוץ מהמקור של הפטרוזאור ולכידת טרף קטן בפנים.

מבנה זה דמה ללסתות פטרוזאורים מאותה משפחה כמו הפטרודאוסטרו והגנתוזאורוס (Gnathosaurus).

## קישורים חיצוניים

קטגוריה:קטנוכסמטיים
קטגוריה:פטרוזאורים שחיו בקרטיקון תחתון באירופה
קטגוריה:מאובני טקסונים שתוארו ב-1995
קטגוריה:הממלכה המאוחדת: מאובנים
טריפי רד

**מייקל לאמאר וייט הרביעי** (באנגלית: **Michael Lamar White IV**; נולד ב-18 ביוני 1999), ידוע בשם הבמה **טריפי רד** (**Trippie Redd**), הוא ראפר, זמר ופזמונאי אמריקאי.

## קריירה
במאי 2017, הוציא את מיקסטייפ הבכורה שלו, *A Love Letter to You*. האלבום זכה במעמד "אלבום זהב" מטעם איגוד תעשיית ההקלטות האמריקאי. זמן קצר לאחר מכן, באוקטובר 2017, הוציא את מיקסטייפ ההמשך, *A Love Letter to You 2*. האלבום הגיע בשיאו למקום ה-34 בבילבורד 200 וזכה להצלחה רבה, אך לא הצליח לשחזר את הצלחתו של האלבום הקודם.

ב-10 באוגוסט 2018, הוציא את אלבום הבכורה שלו, *Life's a Trip*. האלבום כולל הופעות אורח של דיפלו, יאנג ת'אג, טראוויס סקוט ועוד. האלבום זכה במעמד "אלבום זהב" מטעם איגוד תעשיית ההקלטות האמריקאי.

ב-9 בנובמבר 2018, הוציא את המיקסטייפ השלישי שלו, *A Love Letter to You 3* אשר מהווה המשך לשאר המיקסטייפים הקודמים שלו. האלבום הגיע למקום הראשון במצעד אלבומי ה-R&B/היפ-הופ.

ב-9 באוגוסט 2019, הוציא את אלבומו השני, *!*. האלבום כלל בתוכו שיר בשיתוף פעולה עם הראפר פלייבוי קרטי, "They Afraid of You", אך יום לאחר יציאתו, גנז טריפי את השיר מתוך האלבום בעקבות סכסוך עם הראפר.

ב-22 בנובמבר 2019, הוציא את המיקסטייפ הרביעי שלו, *A Love Letter to You 4*. האלבום הגיע למקום הראשון בבילבורד 200 והפך לאלבום הראשון של טריפי רד לעשות זאת.

בשנת 2021 הוציא סינגל "Miss the Rage" ביחד עם פלייבוי קרטי ובהמשך הוא נכלל באלבום החדש.

## דיסקוגרפיה
### אלבומי אולפן
* 2018: *Life's a Trip*
* 2019: *!*
* 2020: *Pegasus*
* 2021: *Trip At Knight*
* 2023: *Mansion Musik*

### מיקסטייפים
* 2017: *A Love Letter to You*
* 2017: *A Love Letter to You 2*
* 2018: *A Love Letter to You 3*
* 2019: *Old Self*
* 2019: *A Love Letter to You 4*

### מיני-אלבומים
* 2016: *Awakening My InnerBeast*
* 2016: *Beast Mode*
* 2016: *Rock the World, Trippie*
* 2017: *White Room Project*
* 2017: *A Love Letter You'll Never Get*
* 2017: *Angels and Demons*
* 2018: *TR666+!$ 1400/800*

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1999
יחסי אוסטריה–מלטה

**יחסי אוסטריה–מלטה** הם יחסי החוץ בין אוסטריה לבין מלטה.

## סקירה כללית
שתי המדינות הן חברות האיחוד האירופי, מועצת אירופה והאו"ם, ובנוסף הן חלק מאזור שנגן.

אוסטריה היא אחת המשקיעות הגדולות במלטה. היצוא של אוסטריה למלטה הגיע בשנת 2018 ל-46.4 מיליון אירו, והיבוא ממלטה ל-67.1 מיליון אירו. בין ינואר לספטמבר 2018 היצוא של אוסטריה לשירותים עמד על 137 מיליון אירו. נמוך יותר מאשר בתקופה המקבילה בשנת 2017. יבוא השירותים ממלטה ירד ל-61 מיליון אירו באותה תקופה.

בשנת 2018 רשם המשרד הלאומי לסטטיסטיקה של מלטה 39,029 מבקרים אוסטריים במלטה, המהווה עלייה של 31.7% בהשוואה לשנת 2017. המשרד הלאומי לסטטיסטיקה של אוסטריה מנה 15,257 מבקרים ממלטה לאוסטריה, המהווים עלייה של 15.1% בהשוואה לשנה הקודמת.

## נציגויות דיפלומטיות
* אוסטריה מחזיקה במלטה קונסוליה כללית בולטה.
* מלטה מחזיקה באוסטריה שגרירות בווינה ו-6 קונסוליות בגראץ, אינסברוק, קלגנפורט, לינץ, זלצבורג וסנקט פלטן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארגנטינה–פורטוגל

**יחסי ארגנטינה–פורטוגל** הם יחסי החוץ בין ארגנטינה לבין פורטוגל.

## היסטוריה
שתי המדינות כוננו יחסים דיפלומטיים ב-26 במאי 1812. פורטוגל הכירה בהכרזת העצמאות של ארגנטינה ב-1821. ב-23 באוקטובר 1910 הכירה ארגנטינה ברפובליקה הפורטוגזית שהוכרזה שבועיים קודם לכן.

שתי המדינות הן חברות מלאות של ארגון המדינות האיברו-אמריקאיות.

## נציגויות דיפלומטיות
* ארגנטינה מחזיקה בפורטוגל שגרירות בליסבון.
* פורטוגל מחזיקה בארגנטינה שגרירות בבואנוס איירס ו-3 קונסוליות כבוד בקומודורו ריבדביה, מנדוסה ורוסאריו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נינטנדו לאבו

**נינטנדו לאבו** (באנגלית: **Nintendo Labo**, ביפנית: **ニンテンドーラボ**) היא פלטפורמת משחקי קונספט שפותחה על ידי חברת נינטנדו לשימוש עם קונסולת המשחק נינטנדו סוויץ'. נינטנדו לאבו יצאה במקור לשווקים באפריל 2018.

הפלטפורמה משתמשת בערכות שונות הכוללות מגזרי קרטון ומספר חפצים פשוטים נוספים שיש להרכיב בשילוב עם הבקרים של נינטדו סוויץ' ועם הבקר Joy-Con כדי ליצור את הבקרים הנחוצים ליצירת אינטראקציה עם תוכנת המשחק. אחת מהמטרות של נינטדו לאבו היא לעודד את השחקנים הצעירים ללמוד עקרונות שונים בתחום ההנדסה והפיזיקה.

## ערכות

## גלריה

Nintendo_Lab_robot_kit.jpeg|שחקן המשתמש בערכת הרובוט על מנת לקיים אינטראקציה עם המשחק (מימין)
Nintendo_Labo_fishing_rod.jpeg|משחק החכה
Nintendo_Labo_construction.jpeg|הרכבת בקר בהנחיית תוכנת המשחק


## קישורים חיצוניים

* 

קטגוריה:נינטנדו
קטגוריה:משחקי וידאו משנת 2018
קטגוריה:מכשירים שהושקו ב-2018
קטגוריה:משחקים חינוכיים ממוחשבים
קטגוריה:משחקי וידאו שפותחו ביפן
Super NES Classic Edition

**Super NES Classic Edition** היא קונסולת משחקי וידאו ביתית שמדמה את קונסלת הסופר נינטנדו. הקונסולה היא העתק מיניאטורי של קונסולת הסופר נינטנדו וכוללת 21 משחקים שיצאו במקור עבור קונסולת הסופר נינטנדו. הקונסולה יצאה במקור לשווקים באמריקה הצפונית ובאירופה ב-29 בספטמבר 2017.

## המשחקים שכלולים בקונסולה

## ראו גם
* Super Nintendo Entertainment System
*NES Classic Edition

## קישורים חיצוניים

* 

קטגוריה:נינטנדו
קטגוריה:מכשירים שהושקו ב-2017
קטגוריה:קונסולות משחקים
למטזאורוס

**למטזאורוס** (שם מדעי: *Lametasaurus*) הוא סוג נכחד של דינוזאור תרופוד ממשפחת האבליזאוריים אשר חי בהודו בקרטיקון העליון שלפני 70 מיליון שנה. חוקרים רבים רואים בו טקסון מוטל בספק שאיננו סוג אמיתי אלא כימרה - יצור המורכב למעשה משרידי כמה דינוזאורים שונים שחיו והתאבנו באותו מקום.

## גילוי ומחלוקת על הסיווג
הלמטזאורוס התגלה בתצורות למטה , בקרבת העיר ג'אבלפור שבמדינת מאדהיה פרדש בהודו. בין 1917 ל-1919 החוקר הבריטי צ'ארלס אלפרד מאטלי (Charles Alfred Matley) חקר ממצאי מאובנים בהודו. ב-1921 תיאר אזור שקרא לו "מיטת הקרנוזאורים", מאחר שהוא גילה שם 2 ממצאים של דינוזאורים תרופודים חדשים. לאחד מהם תיאר ב-1923 תחת השם *Lametasaurus indicus*. השם קרוי על התצורות בהם נמצא ושם המין נקרא על מדינת הודו. עם זאת ממצאים אלה, אשר כללו שרידים של השוקה, האגן, סקרום ושרידי שיניים נבדקו בידי מספר חוקרים שסיווגו אותם כשייכים לדינוזאור משוריין מקבוצת הסטגוזאוריה או האנקילוזאוריה וחלק אף סברו שמדובר בתנין קדום מקבוצת הפייטוזאוריים, מה שהתברר כשגוי.

אולם בשנת 1935 הצביע החוקר ההודי דהירנדרה כישור צ'אקראווארטי (Dhirendra Kishore Chakravarti) על כך ששרידי היצור לא השתייכו לדינוזאור משוריין אלא לכימרה שכללה שריון של דינוזאור טיטנוזאורי, שרידי לסתות ושיני תנין ואיברים אחוריים של דינוזאור תרופוד. בשנת 1964 החוקר אליק ווקר (Alick Walker) בדק את לוחיות השריון שנמצאו וקבע שהם השתייכו לדינוזאור נודוזאור. הגפיים הוצעו בשנת 2003 לשייכות לדינוזאור התרופוד ראג'זאורוס, שהיה קרוב לדינוזאור המקורי.

החוקר מתיו קרנו (Matthew Carrano) הציע בשנת 2008 שהשרידים השתייכו כולם לאינדוזאורוס , דינוזאור אבליזאור הודי שנמצא באזור או לראג'זאורוס בעל שריון עבה, וכלל לא היה כימרה מראש.

כיום הממצאים המקוריים אבדו, מה שמקשה לבדוק את מקורות הטקסון ששרידיו לא מזוהים לחלוטין.

## קישורים חיצוניים

קטגוריה:בעלי חיים שתוארו ב-1924
קטגוריה:טקסונים שתוארו בידי צ'ארלס אלפרד מטלי
קטגוריה:טקסונים שנויים במחלוקת
קטגוריה:אבליזאוריים
קטגוריה:דינוזאורים שחיו בקרטיקון עליון בהודו ובמדגסקר
קטגוריה:מאובני טקסונים שתוארו ב-1923
NES Classic Edition

260px|ממוזער|גרסת ה-Family Computer של המוצר (עיצוב שנמכר במקור בישראל תחת המותג "מגאסון")
**Nintendo Entertainment System: NES Classic Edition** היא קונסולת משחקי וידאו שמדמה את קונסולת ה-NES של נינטנדו. הקונסולה הושקה ב-10 בנובמבר 2016 באוסטרליה ויפן, וב-11 בנובמבר 2016 באמריקה הצפונית ובאירופה. מבחינה אסתטית, הקונסולה היא העתק מיניאטורי של קונסולת ה-NES, והיא כוללת 30 משחקים שיצאו במקור עבור קונסולת ה-NES.

מנובמבר 2016 עד אפריל 2017 נינטנדו מכרה כ-2.3 מיליון קונסולות NES Classic Edition. באפריל 2017 הודיעה נינטנדו כי הם מפסיקים לייצר את המוצר. עקב הדרישה הגוברת של הקונסולה, וההצלחה לה זכתה קונסולת ה-Super NES Classic Edition שמחקה את קונסולת הסופר נינטנדו, חברת נינטנדו הודיעה ב-29 ביוני 2018 כי היא תמשיך לייצר את קונסולת ה-NES Classic. הייצור הופסק שוב בדצמבר 2018.

## המשחקים שכלולים בקונסולה

## ראו גם
* Nintendo Entertainment System
*Super NES Classic Edition

## קישורים חיצוניים

* 

קטגוריה:נינטנדו
קטגוריה:מכשירים שהושקו ב-2016
קטגוריה:קונסולות משחקים
נמודסמוס

**נמודסמוס** (שם מדעי: *Pneumodesmus*) הוא סוג נכחד של פרוק-רגל קדום שהתקיים ביו סוף תקופת הסילור שלפני 428 מיליון שנה, אך כיום סביר יותר שחי בתחילת הדבון.

ככל הנראה היה זה רב-הרגל הקדום ביותר בעולם ומראשוני פרוקי הרגליים שיצאו מהים לראשונה. היצור התגלה בשכבה של אבן חול לחופי סטונהייבן שבאברדינשייר, סקוטלנד כממצא יחיד והוא תואר למדע ב-2004 בידי החוקרים וילסון ואנדרסון. בסוג נכלל מין אחד - *Pneumodesmus newmani*. משמעות שמו היא מהמילה: "pneumato" שפירושה: אוויר או נשימה, עקב ההנחה שהוא היה היצור הראשון ששאף אוויר והסיומת "desmus" - להקה (סיומת נפוצה לרבי-רגליים). שם המין נקרא על שם נהג האוטובס מאברדין מייק ניומן, אשר גילה את הממצא לראשונה. כיום הממצאים מונחים במוזיאון המלכותי של סקוטלנד באדינבורו.
## מאפיינים
יצור זה הגיע לאורך של סנטימטר בודד והיה בעל שורות רבות של רגליים דקות אך ארוכות שנעו במהירות. חלל הגוף חולק לכפלים דמויי-שריון שהסתיימו בראש מעוגל ובקצהו זוג מחושים. מבנה הגוף מרמז על חללים דמויי-שרוולים המשמשמים לחילופי גזים, מה שמוכיח שנשם אוויר והיה לראשון היצורים הידועים שחיו ביבשה. להשוואה ראשון הנדלים התפתח לפני 418 מיליון שנה, ודג הריאות טיקטאליק התפתח בסוף הדבון שלפני 375 מיליון שנה והיה יצור מיימי בעיקרו.

הוא חי על החזזיות ובקרבת הסלעים על אדמות סקוטלנד וכנראה ניזון משיריים בדומה לרבי-רגליים אחרים. בתקופתו סקוטלנד נמצאה בחצי הכדור הדרומי והייתה חמימה ועשירה בחמצן בהרבה מכפי שהיום. הדבר עזר לחלק מצאצאיו כמו הארתרופלאורה לגדול לממדי ענק של 2.6 מטרים.

## קישורים חיצוניים

קטגוריה:ערכים שבהם מתאר הטקסון אינו מתאים
קטגוריה:בעלי חיים שתוארו ב-2004
קטגוריה:רב-רגליים
קטגוריה:מרבי-רגל שחיו בפלאוזואיקון
קטגוריה:בעלי חיים שחיו בדבון באירופה
קטגוריה:בעלי חיים שחיו בסילור באירופה
קטגוריה:מאובני טקסונים שתוארו ב-2004
קטגוריה:טקסונים שהתפתחו בסילור
יחסי אנדורה–יפן

**יחסי אנדורה–יפן** הם היחסים הדיפלומטיים בין **[[אנדורה|נסיכות אנדורה]]** לבין **[[יפן]]**. שתי המדינות כוננו יחסים דיפלומטיים רשמיים לראשונה באוקטובר 1995.

## השוואה מדינית

## נציגויות דיפלומטיות
* יפן אינה מיוצגת באנדורה בדרג השגרירות, אלא באמצעות שגרירותה שבפריז בירת צרפת הסמוכה, האמונה על אנדורה.

* אנדורה אינה מיוצגת ביפן, הן בדרג השגרירות והן בדרג הקונסולרי.

## ביקורים רמי דרג
### שליחויות מאנדורה ליפן
בשנת 1996 אנדורה ערכה את הביקור הראשון שלה באומה היפנית. ג'וליף מינוב-טריוול שגריר אנדורה לאו"ם ביקר ביפן. לאחר כשנה מהביקור הראשון, בשנת 1997 מנואל מאס ריבו שר החוץ האנדורי לשעבר ערך גם הוא ביקור דיפלומטי ביפן. בשנת 2005 מנואל מאס ריבו ראש הממשלה האנדורי לשעבר מנואל מאס ריבו ערך ביקור רשמי בטוקיו, בירת יפן. בשנת 2019 מריה אובך פונט שרת החוץ של אנדורה ערכה ביקור דיפלומטי באוסקה שביפן.

### שליחויות מיפן לאנדורה
סגן שר החוץ היפני קנטארו סונורה ערך ביקור באנדורה לה ולה, בירת אנדורה בשנת 2015.

## יפנים באנדורה
מספר היפנים אשר חיים באנדורה עומד על 13 יפנים (אוקטובר 2016).

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
שמלת מעיל

ממוזער|שמאל|דוגמנית המדגמנת שמלת מעיל, 2017
**שמלת מעיל** (באנגלית: **coatdress**) היא שמלת אישה הדומה למעיל, בדרך כלל עם צווארון, כשיש לה דשים בדומה למעיל.

## היסטוריה
השמלה החלה להופיע בשנת 1915, לאחר שבמגזין ווג התפרסם מאמר שהבטיח לקוראות כי ניתן ללבוש את הבגד החדש מעל מעילים או בגדים תחתונים.

השמלה הפכה לפופולרית במיוחד בשנות ה-60 של המאה ה-20. מי שתרמה לפופולריות השמלה הייתה דיאנה, הנסיכה מוויילס, שלבשה רבות את שמלת המעיל, שבדרך כלל עוצבה עבורה על ידי מעצבת האופנה קתרין ווקר.

בשמלה משתמשות אלו המעוניינות להקרין מראה מקצועי, כגון במשרד ובאולם בית משפט.

## קישורים חיצוניים

## הערות שוליים

מעיל
קטגוריה:אופנה במדינות המערב במאה ה-20
קטגוריה:אופנה במדינות המערב במאה ה-21
שמלה חשופת גב

ממוזער|שמאל|השחקנית האוסטרלית רייצ'ל ברלי עם שמלה חשופת גב, 2012
[ממוזער|שמאל|שמלה חשופת גב שלובשת השחקנית [קלרה בואו, שנות ה-20 של המאה ה-20]]
**שמלה חשופת גב** היא שמלה באורכים שונים שנועדה לחשוף את גב הלובשת אותה. הגב עשוי להיות חשוף חלקית או חשוף במלואו כשהשמלה מוחזקת בעזרת חוטים. השמלה נלבשת בעיקר באירועים רשמיים, ומשמשת גם כשמלת ערב וכשמלת כלה ואף כבגד ים.

## היסטוריה
השמלה הופיעה לראשונה בשנות ה-20 של המאה ה-20. בשנות ה-30 של המאה ה-20 הסגנון נקשר לאופנת השיזוף של התקופה, והשמלה נטולת הגב הייתה דרך להשוויץ בשיזוף, כשהלובשת בדרך כלל הייתה צריכה להיות רזה כדי למשוך תשומת לב.

בדצמבר 1937, במסגרת הסדרה הדוקומנטרית "Clothes-Line" של רשת ה-BBC, צולמה מאחור השחקנית מישלין פלאטון כשהיא לבושה שמלה חשופת גב שיצרה אשליית עירום. הצילום עורר מחלוקת והתנגדות בקרב חלק מהצופים.

## סגנונות
שמלה נטולת גב יכולה להיות מוחזקת במספר דרכים. הדרך הנפוצה ביותר היא על ידי חתיכת בד או רצועה יחידה העוברת מאחורי צווארה של הלובשת בדומה לצווארון אפסר. רצועת הצוואר יכולה עצמה להיות מכוסה בשיער הלובשת, ולהשאיר את הרושם מאחור ששום דבר לא מחזיק את השמלה. לחלופין, השמלה יכולה להיות מוחזקת על ידי שרוולים קצרים או על ידי רצועות הכרוכות סביב הכתפיים.

### תמיכה בשדיים
תמיכת השדיים עשויה להיות סוגיה של נשים רבות כאשר הן לובשות שמלה ללא גב, אך ניתן להשיג עיצובים של חזיות המציעות תמיכה בשד עם שמלות ללא גב. חלק מהפתרונות הן חזיות דבק וחזיות סטרפלס.

## קישורים חיצוניים

## הערות שוליים

חשופת גב
קטגוריה:אופנה במדינות המערב במאה ה-20
קטגוריה:אופנה במדינות המערב במאה ה-21
קטגוריה:גב
יחסי אסטוניה–יפן

**יחסי אסטוניה–יפן** (ביפנית: **エストニアと日本の関係**; באסטונית: **Eesti-Jaapani suhted**) הם היחסים הדיפלומטיים בין **[[אסטוניה|רפובליקת אסטוניה]]** לבין **[[יפן]]**. שתי המדינות כוננו יחסים דיפלומטיים רשמיים ב-10 באוקטובר 1991.

## השוואה מדינית

## היסטוריה
### קשרים דיפלומטיים ראשוניים
יפן הכירה בעצמאותה של אסטוניה ב-6 במרץ 1919 דה פקטו, עם זאת, ב-26 בינואר 1921 הכירה המועצה העליונה של אנטנטי, אשר יפן חברה בה, בעצמאותה של אסטוניה דה יורה.

בשנת 1921 יפן לא הייתה מיוצגת באסטוניה בדרג השגרירות, אלא באמצעות שגרירותה שבריגה, בירת לטביה הסמוכה. בשנת 1937 השגריר היפני הועבר לטאלין, בירת אסטוניה.

### ב[[מלחמת העולם השנייה]]
עם פרוץ מלחמת העולם השנייה ב-1 בספטמבר 1939, שאפה אסטוניה לנייטרליות בין המעצמות, אך החתימה על הסכם ריבנטרופ–מולוטוב ב־23 באוגוסט 1939, סימנה את תום העצמאות. ההסכם אפשר לברית המועצות להשתלט על אסטוניה, לטביה, חלק מפינלנד ומאוחר יותר על ליטא, בתמורה להשתלטות גרמניה הנאצית על למעלה ממחצית פולין.

הכיבוש הסובייטי השפיע רבות על היחסים בין אסטוניה ליפן: פתיחת השגרירות היפנית באסטוניה הוקפאה למועד מאוחר יותר ודרכי המסחר בין יפן לאסטוניה הוקפאו גם כן. יפן הייתה חברה במדינות הציר ואילו ברית המועצות הייתה חברה בבעלות הברית, מה שגרם להפצצה יפנית באסטוניה הסובייטת להריסת בסיסים צבאיים של ברית המועצות ובעקבות כך אסטונים רבים נהרגו בשוגג על ידי יפן.

### עצמאותה של אסטוניה
בעקבות כמה חיכוחים בין הפרלמנט האסטוני אשר היה מורכב גם מאסטונים לאומניים וגם רוסים סובייטים, החליט חצי הפרלמנט האסטוני בשנת 1991 לערוך משאל עם לגבי עצמאות מלאה והתנתקות מברית המועצות, יפן הביעה את תמיכתה בעניין, והתחייבה שאם במידה תפרוץ מלחמה בין ברית המועצות לשעבר לאסטוניה היא תשלח לאסטוניה סיוע צבאי רב. במשאל העם הצביעו 82% בעד עצמאות. בניגוד לליטא ולטביה, מאבקה של אסטוניה לעצמאות התקבל על ידי השלטון הסובייטי ללא שימוש בכוח צבאי וללא שפיכות דמים. ב-20 באוגוסט 1991, בו-זמנית עם ההפיכה הצבאית, שהתרחשה במוסקבה ואיימה בהפעלת כוח צבאי נגד המדינות הבלטיות, הכריזה המועצה העליונה של אסטוניה על חידוש העצמאות.

### בזמנים המודרניים
יפן הייתה למדינות הראשונות להכיר בעצמאותה של אסטוניה. בינואר 1993 יפן פתחה לראשונה את שגרירותה בטאלין בירת אסטוניה. בספטמבר 1996 אסטוניה פתחה את שגרירותה בטוקיו, בירת יפן.

## תרבות
[ממוזער|250px| ה[סומו האסטוני הראשון, קאידו הויוולסון, במהלך תחרות בשנת 2008.]]
קאידו הויוולסון הוא האסטוני הראשון שהפך למתאבק בסומו יפני מקצועי. אך, ב-11 בספטמבר 2013, עקב פציעה ממושכת בברך, הסומו האסטוני הודיע על פרישה רשמית מהענף.

הכנר היפני מארי אדאצ'י הופיע בפסטיבל המוזיקה של פרנו, אסטוניה.

## מסחר
הייצוא האסטוני ליפן לשנת 2015 מוערך בכ-64.22 מיליון אירו, הפריטים העיקריים אשר הוצאו ליפן הם : עצים ובתי עץ, מכונות, מוצרי חלב וסרדינים.
הייצוא היפני לאסטוניה מוערך בכ-19.60 מיליון אירו, הפריטים העיקריים אשר הוצאו לאסטוניה הם: מכונות, מכוניות וחלקי רכב.

## יפנים באסטוניה
באוקטובר 2015 אוכלוסיית היפנים באסטוניה עמד על 110 יפנים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Every Breath You Take

**Every Breath You Take** (בעברית: **כל נשימה שאת נושמת**) הוא פזמון שהקליטה להקת פוליס, עבור אלבומה Synchronicity , שיצא בשנת 1983 – האלבום החמישי של הלהקה – שהוקלט לקראת התפרקותה.

הפזמון נכתב בידי סטינג, סולן הלהקה. סינגל הפזמון היה הנמכר ביותר בארצות הברית ובבריטניה בשנת הוצאתו, וצעד במשך מספר שבועות בראש מצעדי הפזמונים במדינות אלו. היו לו גם השמעות רבות בתחנות הרדיו בישראל. השיר היה מועמד לשלושה פרסי גראמי, וזכה בשניים מהם.

## הפקה
המלודיה הרומנטית והטקסט שמצהיר על כך שהאהבה חסרת המעצורים תימשך גם לאחר הפרידה, מטעות לחשוב שמדובר בשיר אהבה, וכך השיר מובן לרוב. אך למעשה הדובר מודיע לאהובתו שאף על פי שלא תהיה שלו, הוא ימשיך לעקוב אחרי כל תנועה שלה, כל נשימה, כל חיוך וכל צעד, במה שהוא למעשה הטרדה מאיימת, כששיא האובססיה מובע במשפט "Oh can't you see, you belong to me" (בתרגום חופשי "איך את לא מבינה שאת שייכת לי").

סטינג טען בראיונות שהופתע מכך שהשיר התקבל כשיר אהבה, בעוד שהוא למעשה שיר על אובססיה וקנאה, וכי לאחר מכן כמעין תיקון, הרגיש צורך לכתוב את השיר בעל המסר ההפוך "If You Love Somebody Set Them Free" (אם אתה אוהב מישהו – שלח אותו לחופשי).

את הוידאו קליפ של הפזמון ביימו זוג הבמאים גודלי וקרים . הוא התבסס על הסרט של Gjon Mili , משנת 1944.

## ביקורות
### רשימות כל הזמנים

## מיקומי שיא

### מצעדי סוף שנה

## קישורים חיצוניים

* סיפור כתיבת השיר 

## הערות שוליים

קטגוריה:שירים באנגלית
קטגוריה:וידאו קליפים בשחור-לבן
קטגוריה:שירים על הטרדה מאיימת
קטגוריה:שירים על קנאה
קטגוריה:שירי גל חדש
קטגוריה:שירי רוק קל
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת A&M רקורדס
קטגוריה:שירי הפוליס
מיס לבנון

[שמאל|ממוזער|180px|[רוזריטה טוויל - מיס לבנון 2008]]
**מיס לבנון** (בערבית: ملكة جمال لبنان) היא תחרות יופי הנערכת בלבנון.

התחרות נערכה לראשונה ב-1952 והזוכה מכהנת בתואר במשך שנה. החל משנת 1975 התחרות משודרת בטלוויזיה. בשנת 2019 התחרות לא נערכה עקב המצב הפוליטי במדינה.

הזוכות בתחרות מייצגות את לבנון בתחרות מיס עולם ומיס יוניברס.

בשנת 1971 גאורג'ינה ריזאק זכתה בתחרות מיס יוניברס. בשנת 2001 כריסטינה סבאיה זכתה בתחרות מיס אינטרנשיונל

## קישורים חיצוניים

* 
* זוכות התחרות

קטגוריה:תחרויות יופי לנשים
קטגוריה:לבנון: תרבות
קטגוריה:נשים בלבנון
השירות הממלכתי לתברואה ומגפות

**השירות הממלכתי לתברואה ומגפות** (באוקראינית: **Державна санітарно-епідеміологічна служба України**, בקיצור **Держсанепідслужба України**, ידוע בשם "השירות התברואתי והאפידמיולוגי הממלכתי") הוא גוף ממשלתי מרכזי שפעילותו היא תיאום כל ארגוני ממשלת אוקראינה בנושא תברואה ומגפות.

המשימות העיקריות של השירות הן להגיש הצעות לגבי גיבוש מדיניות המדינה בתחום הרווחה הסניטרית ומניעת הידבקות האוכלוסייה במגפות ויישום מדיניות המדינה בתחום זה. בראש השירות עומד הרופא התברואתי והאפידמיולוגי - המכהן במקביל כמשנה שר הבריאות של אוקראינה.
## היסטוריה
### הקמה
השירות הוקם בשנת 2004 כמערכת ריכוזית של גופים, מוסדות, מפעלים ויחידות בתחום התברואתי והאפידמיולוגי של משרד הבריאות באוקראינה, אשר יישם את מדיניות המדינה בתחום הרווחה הסניטרית והאפידמיולוגית של האוכלוסייה טיפול במחלות זיהומיות, הרעלות, מגפות, נזקי קרינה, מניעת השפעה מזיקה על מצבם של גורמי הבריאות וחיי הסביבה.
### פירוק
ב-29 במרץ 2017, הממשלה החליטה לפרק את השירות, מכיוון שתפקידיו מבוצעים על ידי משרד הבריאות והשירות הממלכתי להגנת הצרכן.
## יורש
בדצמבר 2019 שוחזר תפקידו של הרופא הראשי לתברואה ואפידמיולוגיה במדינה. סגן שר הבריאות ויקטור ליאשקו מונה לתפקיד תוך שהוא אחראי לתיאום פעולות הרשויות למניעת מחלות נגיף COVID-19 באוקראינה ולתקשר עם עיתונאים בנושא. השירות עצמו נותר מפורק ואת תפקידיו מבצע **[[השירות הממלכתי לבטיחות מזון והגנת הצרכן]]**.

## הערות שוליים

קטגוריה:אוקראינה: ארגונים ממשלתיים
קטגוריה:אוקראינה: בריאות ורפואה
קטגוריה:בריאות הציבור
השירות הממלכתי לבטיחות מזון והגנת הצרכן

**השירות הממלכתי לבטיחות מזון והגנת הצרכן** (באוקראינית: **Державна служба України з питань безпечності харчових продуктів та захисту споживачів**, בקיצור: **Держпродспоживслужба**) הוקם בספטמבר 2014 על בסיס השירות הווטרינרי הממלכתי והשירות הממלכתי לתברואה ומגפות והפך לשירות הממלכתי לפיקוח בתחום בטיחות מזון והגנת הצרכן.

## משימות
# יישום מדיניות ממשלתית בתחום בטיחות מזון והגנת זכויות הצרכנים
# פיקוח על מחירים מוסדרים ממשלתיים ומוצרים בפיקוח;
# פיקוח ובקרה בתיירות ובאתרי נופש.
פעילות השירות מנוהלת ומתואמת ישירות על ידי קבינט השרים של אוקראינה.

## קישורים חיצוניים
* 

קטגוריה:אוקראינה: ארגונים ממשלתיים
קטגוריה:בריאות הציבור
קטגוריה:אוקראינה: בריאות ורפואה
הפועל חצור (כדורעף)

**הפועל חצור** (נקראה גם: **הפועל חצור/באר טוביה**) הייתה קבוצת כדורעף ישראלית מקיבוץ חצור שהשתתפה בליגה הבכירה ואף זכתה בגביע המדינה בשנת 2000.

## היסטוריה
קבוצת הכדורעף של הפועל חצור הוקמה על ידי מיכה שמבן כבר עם הקמת הקיבוץ בשנות ה-30. הקבוצה זכתה בשנת 1941 ב"אליפות הפועל" תחת השם "הפועל ראשון לציון" (מיקום הקיבוץ בשנותיו הראשונות היה בעיר ראשון לציון). בהמשך השתתפה בטורניר השנתי של "פסל זייד" וזכתה בו בשנת 1946 תחת השם "הפועל ארצישראלי ג'". בשנת 1963 זכתה הקבוצה באליפות הפועל בדרום.

משחקי הבית של הקבוצה נערכו באולם הספורט של הקיבוץ, שזכה לכינוי "המבצר על התל"

בשנת 1962, לאחר הקמת הליגה הרשמית בכדורעף, נרשמה הקבוצה לליגה ב' (ליגה רביעית), מחוז נגב צפוני. בתום עונת 1963/1964 עלתה לליגה א' דרום ובתום עונת 1966-67 העפילה לראשונה לליגה הלאומית. הקבוצה שרדה עונה אחת בליגה הלאומית ובסיומה נשרה חזרה לליגה א'. בתום עונת 1968-69 העפילה שוב ללאומית ונשארה בה עד עונת 1978-79. הקבוצה ירדה ועלתה שוב בתוך עונה אחת. המאמן נתן בר אימן בקבוצה במשך 19 עונות רצופות.

בעונת 1999-2000 זכתה הקבוצה בגביע המדינה לאחר ניצחון 3:1 בגמר מול קבוצת הפועל קריית אתא. בעונות 2000-2001, 2001-2002, 2004-05 הגיעה הקבוצה שוב לגמר הגביע, אך הפסידה לקבוצות הפועל כפר סבא, הפועל מטה אשר והפועל קריית אתא בהתאמה.
בעונת 2006-2007 הצליחה הקבוצה להישאר בליגה הבכירה לאחר מאבק תחתית מול קבוצת מ.ס. עילבון, אך זמן קצר לאחר מכן, באוגוסט 2007, הכריזה על פירוק בגלל בעיות פיננסיות.

## הישגים ותארים
* **[[ליגת העל בכדורעף|ליגת העל]]**
** סגנית (1): 2004/2005
* **[[גביע המדינה בכדורעף|גביע המדינה]]**
** **זכייה (1)**: 1999/2000
** סגנית (3): 2000/2001, 2001/2002, 2004/2005
* **[[גביע פסל זייד]]**:
** **זכייה (1)**: 1946

## שחקני עבר בקבוצה

## אנשי מנהלה ולוגיסטיקה

## קישורים חיצוניים
* בחצור ציינו 70 שנים לקיבוץ איך לא, בכדורעף באתר איגוד הכדורעף.
* 
* 
* 

## הערות שוליים

חצור
חצור
הפועל חצור
המשטרה הרפואית (רוסיה)

**המשטרה הרפואית** (ברוסית: **Медицинская полиция**) היה גוף של משרד הפנים הרוסי האחראי לפיקוח וניהול תחום התברואה ומניעת התפשטות מגפות.
## היסטוריה
התחום הרפואי והתברואתי ברוסיה החל עם הקמת המשטרה הרפואית בראשית המאה ה-19 כחלק ממשרד המשטרה. מאז שנת 1826, תחום זה היה כפוף לניהול משרד הפנים הקיסרי.

בפרובינציות היו מחלקות רפואיות הכפופות למשטרה הרפואית שביצעו משימות רפואיות ומשטרתיות "למניעת הגורמים ששימשו מקורות למחלות באוכלוסייה", פעילויות רפואיות וכלכליות "לטיפול בחולים באמצעות הסדרת בתי חולים והבטחת עבודתם" וכן פעילויות משפטיות לאכיפת הסגר בעת הצורך.

עבודת המחלקות הרפואיות הוסדרה תחילה על ידי צו ממשלתי משנת 1797, שניתנה לרשויות הרפואיות ויצרה את הבסיס לחוק הרפואי משנת 1857, שכלל סעיפים בנושא פיקוח סניטרי, פיקוח על הניקיון בערים בתחום המזון, פרסום כללים והוראות לגבי קיום "בריאות הציבור" במחוזות, השתתפות בדיון בבניית מפעלים רפואיים, ביקורת על מפעלים, דיור העובדים, אוכל ומשקאות.

העובדים במשרה מלאה במחלקות הרפואיות המחוזיות היו רופאים עירוניים ומחוזיים שביצעו עבודות שונות כולל מאבק נגד מחלות זיהומיות ופיקוח סניטרי. בערים עבודה זו בוצעה על ידי רופאי ערים, שמספרם היה תלוי בתחנות המשטרה בעיר.

במחצית השנייה של המאה ה-19, הטיפול בבריאות הציבור (בעיקר באזורים כפריים) עבר לגופי הרפואה המחוזית. אחד האירועים החשובים ברפואת המחוזות היה מחקר סניטרי-סטטיסטי מאסיבי על שכיחות, התפתחות גופנית ודמוגרפיה במטרה לשפר את התברואה ברוסיה ולארגן טיפול רפואי לאיכרים. בתהליך הפעילות של מוסדות אלה וגופי ניהול העיר, הם עמדו בפני השאלה של יצירת ארגון רפואי ותברואתי שאינו תלוי במחלקה הרפואית של משרד הפנים.

הארגון התברואתי הראשון במחוזות ברוסיה אורגן בפרם בשנת 1872. עד שנת 1913, מתוך 93 מחוזות, רק 30 היו ארגונים סניטריים, בהם עבדו 257 רופאים: 70 רופאים סניטריים מחוזיים, 24 אפידמיולוגים ומעבדות עבדו ב-49 ערים מתוך 1,063.

לאחר הקמת ברית המועצות, ב-15 בספטמבר 1922, בצו הסובנרקום "על הגופים הסניטריים של הרפובליקה", הנחשב ליום בו נוצר השירות הסניטרי-אפידמיולוגי, נוצרה התחנה הסניטרית-אפידמיולוגית הראשונה והשירות החל להתפתח כשירות ממלכתי לתברואה ומגפות, שהחליף את המשטרה הרפואית הקיסרית.
## ראו גם
* השירות הפדרלי לפיקוח בתחום הגנת זכויות הצרכן, המקבילה המודרנית
*מחלקת המשטרה של האימפריה הרוסית
* המחלקה השלישית בלשכת הוד מעלת הקיסר
* סרגיי זובאטוב
* אוכרנה
* חיל הז'נדרמים המיוחד של רוסיה

רוסיה
קטגוריה:האימפריה הרוסית: צבא וביטחון
קטגוריה:רוסיה: ארגוני אכיפת חוק
אונורה השני, נסיך מונקו

**אונורה השני** (**Honoré II**) היה נסיך מונקו משנת 1604 ועד 1662. בתחילת כהונתו עדיין כונה "הלורד של מונקו" אולם החל משנת 1612 השתנה תוארו והוא החל להקרא "נסיך מונקו".

## חייו
אונורה השני נולד ב-24 בדצמבר 1597. אביו ארקול שהיה הלורד של מונקו נרצח כשהיה אונורה בן 6 בלבד. אונורה הוכתר כמחליפו תחת חסות של דודו, אחי אמו, פרדריקו לאנדי (Frederico Landi). לאנדי שהיה הנסיך הרביעי של עמק טארו באיטליה, היה ידיד ובן ברית נאמן של ספרד והתיר בשנת 1605 לכוחות ספרדים לכבוש את הנסיכות הקטנה. על תושבי הנסיכות נאסר לשאת נשק, ואילו הנסיך ואחיותיו עברו להתגורר במילאנו. מועצת מונקו ניסתה להגביל את כוחה של ספרד אך הכיבוש נמשך עד שנת 1614. ההשפעה המשמעותית של הספרדים נמשכה עד לשנת 1633 שבה הוכר אונורה השני כנסיך ריבון.

בהגיעו לבגרות החל אונורה השני למתוח ביקורת על הכיבוש הספרדי ופנה לעזרתה של צרפת. המלך לואי ה-13 העניק לו את התמיכה המבוקשת אשר כתוצאה ממנה נחתם בשנת 1641 בין השניים הסכם פרון (Traité de Péronne). הסכם זה שם קץ לשליטה הספרדית בנסיכות והעניק לה את הגנתה של צרפת תוך הכרה והבטחה לשמירת הריבונות שלה. כתוצאה מן ההסכם איבד אונורה השני את כל נכסיו בספרד ובאיטליה אך קיבל פיצוי מלואי ה-13 בדמות הכתרתו כמרקיז לבו (marquisate Les Baux) ותואר של דוכס ולנטינואה (Duc de Valentinois).

בתקופת שלטונו פעל אונורה השני להרחיב, לבנות ולהסב את המבצר הגנואזי בנסיכות למבנה המוכר כיום כארמון הנסיכות של מונקו.
בנו היחיד של אונורה השני ויורש העצר, ארקול, נהרג בקרב בשנת 1651 ובמקומו הוכתר לתפקיד נכדו לואי בגיל 9 בלבד.

## קישורים חיצוניים

* 
* https://madmonaco.blogspot.com/

קטגוריה:מונקו: היסטוריה
קטגוריה:בית גרימלדי
קטגוריה:ילידי 1597
קטגוריה:נפטרים ב-1662
נהר נלסון

**נהר נלסון** (באנגלית: **Nelson River**) הוא נהר שמוצאו באגם ויניפג שבפרובינציית מניטובה שבקנדה, אבל יש לו יובלים בארבע פרובינציות בקנדה ושתי מדינות בארצות הברית.

## היסטוריה
הנהר נקרא על שם רב חובל רוברט נלסון על ידי מגלה הארצות הולשי תומאס בוטון  ב-1612. באותה תקופה, גרו אנשי הקרי  על גדות הנהר וקראו לו פוביניגיו או פוביניני-גיו, מה שפירושו הוא: "נהר הזרים המהירים". על השטח נלחמו על סחר הפרוות, אם כי הנהר הייז, אשר נמצא סמוך לנהר, הפך לנתיב הראשי ביבשת.

נמל נלסון, עמדת סחר היסטורית של חברת מפרץ הדסון, הייתה בשפת הנהר נלסון במפרץ הדסון והייתה עמדת סחר מרכזית בראשית המאה ה-18. לאחר שהקמים את חברת מפרץ הדסון, פייר אספריט רדיסון , ציין מגלה הארצות הצרפתי, שהוא היה מנהל המסחר הראשי בנמל נלסון במהלך אחת מתקופות השירות המתמשכות שלו באנגליה. כיום, נמל נלסון כבר לא קיים. נמל נלסון, נמל הספנות הנטוש, נותר בצד הנגדי של פה הנהר במפרץ הדסון.

הנפח העצום של הנהר נלסון והירידה הארוכה הופכים אותו לשימושי לייצור אנרגיה הידרואלקטרית. שיטפון שנגרם כתוצאה מפעולת נהר עורר בעבר מספר סכסוכים מרים עם האומות הראשונות, אף כי הסכם השיטפון הצפוני נוצר בשנות ה-70 של המאה ה-20 כדי לסייע בקיזוז הנזקים שנגרמו כתוצאה מההצפות.

## קישורים חיצוניים

* 

* Information and a map of the Nelson's watershed


## הערות שוליים

נלסון
קטגוריה:מניטובה: גאוגרפיה